Ақтауда 85 жастағы әжей университетте оқып жүр
DATE: 14:15, 12 Ақпан 2024 | GMT +5
TITLE: Ақтауда 85 жастағы әжей университетте оқып жүр
URL: https://kaz.inform.kz/news/aktauda-85-zhastagi-azhey-universitette-okip-zhur-0d7cbe/
META: DATE: 14:15, 12 Ақпан 2024 | GMT +5
TOTAL WORDS: 155
AUTHOR(S):
TEXT: Үш айлық курстың соңында Күміс университетінің түлектері сертификаттар алып, Маңғыстау облысының туризм басқармасымен меморандум аясында өңірге демалысқа келетін туристер үшін экскурсовод ретінде жұмысқа орналасады. Қазіргі уақытта мұнда егде жастағы 70-ден астам тыңдаушы білім алып жүр. Солардың қатарында ақтаулық 85 жастағы Людмила Кулешова да бар. «Күміс университетте» оқу арқылы гидэкскурсовод болу үшін партаға қайта отырдым. Маңғыстауда туып-өстім. Сондықтан өңір бойынша өмірлік тәжірибем мол. «Күміс университет» — зейнеткерлер үшін өз көкжиегін кеңейтуге, білімін көрсетуге, экскурсияға баруға және өлкеміздің шексіз сұлулығын көруге тамаша мүмкіндік болып отыр», — дейді Ақтау қаласының тұрғыны Людмила Кулешова. Маңғыстау облысында жыл сайын туристер саны артып отырғаны байқалады. Былтыр қазан айына дейін өңірге 325 мыңнан астам турист келген. Фото: Yessenov University. Осы орайда гидтерге деген сұраныс артып отыр. «Елімізде 2021 жылдан бастап „Күміс университеті“ жобасы қолға алынып, жоғары буын өкілдеріне түрлі бағыттар бойынша білім мен дағдыларды алуға мүмкіндік беріліп отыр. Бұл ретте арнаулы курс гидэкскурсовод мамандарды даярлауға үлес қосады», — дейді Yessenov University өкілдері
